 

HSR SR dňa 17.12.2012 Bod č. 4 programu

**Stanovisko Republikovej únie zamestnávateľov**

* Návrh na zriadenie hlavného kontaktného miesta pre problematiku vykonávania Dohovoru OSN o právach osôb so zdravotným postihnutím
* materiál na rokovaní HSR SR dňa 17.12.2012

**Stručný popis podstaty predkladaného materiálu a jeho relevancie z hľadiska RÚZ**

Materiál predkladá na rokovanie Hospodárskej a sociálnej rady Ministerstvom práce, sociálnych vecí a rodiny SR.

**Cieľom a obsahom materiálu je najmä:**

Za hlavné kontaktné miesto pre problematiku vykonávania dohovoru navrhuje určiť Ministerstvo práce, sociálnych vecí a rodiny Slovenskej republiky. S cieľom zabezpečenia spolupráce s hlavným kontaktným miestom pri realizácii činností vyplývajúcich z dohovoru sa zároveň navrhuje nominovanie kontaktnej osoby v rámci každého ústredného orgánu štátnej správy, ktorá bude zodpovedná aj za zber a spracovanie podkladov do správy o legislatívnych návrhoch, zmenách a dosiahnutom pokroku v oblasti práv osôb so zdravotným postihnutím. (každoročne predkladanú Ministerstvu práce, sociálnych vecí a rodiny Slovenskej republiky).

**Dopady materiálu na podnikateľské prostredie a verejné financie:**

Podľa doložky vplyvov vypracovanej predkladateľom materiál bude mať negatívne dopady na verejné financie a nebude mať vplyv na podnikateľské prostredie. Dopady na verejné financie sa odhadujú vo výške približne 42 000 eur ročne.

**Postoj RÚZ k materiálu**

Nakoľko predložený materiál nemá dopady na podnikateľské prostredie RÚZ ani jej členovia k materiálu v medzirezortnom pripomienkovom konaní nepredložili pripomienky. **RÚZ berie uvedený materiál na vedomie bez pripomienok, s dodatkom, že materiál predstavuje síce malý, ale merateľný dopad na verejné financie. Okrem iného aj kumuláciou drobných výdavkov uvedeného typu, vznikajú rozpočtové deficity na úrovni až percent HDP.**

**Pripomienky RÚZ k predkladanému materiálu**

Bez pripomienok zo strany RÚZ

**Zdroj:** [RÚZ](https://lt.justice.gov.sk/Material/MaterialHome.aspx?instEID=-1&matEID=3089&langEID=1)